कक्राझार जिल्लानि गसाइगाव महकुमानि सिङाव थानाय 3 नं दावागुरियाव गसाइगाव क्रिकेट एससियेसननि बानजायनायाव मोनसे गिबि खेब थि-20 दावागुरि प्रिमियार लिग क्रिकेट बादायलायनाय खुंफुं जायो। बे बादायलायनाया थांनाय 1 नबेम्बर निफ्राय जागायनानै दिनै 10 नबेम्बराव जोबथा बादायलायनाय जायो । बे जोबथा बादायलाययाव सोनाब बंगनि बार’बिसा आरो गसाइगाव क्रिकेट एससियेसननि गेजेराव बादायलायनाय जायो आरो सेथियाव गसाइगाव आरो नैथि बार’बिसाआ देरहासाद जायो। बे बादायलायनायाव 4 नं जमदुवार बियाबनि बिफिएपनि बिजाथि रेव रेवा नारजिहारीजों लोगोसे माजेनद्र नारजारी, फोरोंगिरि, मेलेमजिबि, सानसुमै, गामि गोरा आरो गोबां रायजो-राजाफोरा बाहागो लायो।